allitterasjon
Store norske leksikon,Språk og litteratur,Litteraturvitenskap,Metrikk
Allitterasjon, også kalt bokstavrim, er rim hvor trykksterke stavelser i en tekst begynner med samme konsonant eller konsonantkombinasjon (konsonantisk allitterasjon) eller forskjellige vokaler (vokalisk allitterasjon).
Allitterasjon ble brukt i gammelgermansk, norrøn og keltisk poesi. Allitterasjon er også mye brukt som stilistisk virkemiddel i nyere diktning.Allitterasjon er spiller en viktig rolle i norrøn poesi, blant annet i skaldediktning og Den eldre Edda. I Den yngre Edda anbefaler forfatteren Snorre Sturlason at man bruker forskjellige vokaler i bokstavrimet.  Som stilistisk virkemiddel brukes allitterasjon også andre steder enn i poesi. Vi finner det i  ordspråk  (« brent barn  skyr ilden») og i faste uttrykk av typen  til odel og eie,  og det er for eksempel alminnelig i  slagord og boktitler.  Som eksempler fra nyere poesi kan nevnes Ivar Aasens Gamle Norig, nørdst i Grendom og Arne Garborgs Stilt som ei Susing det flyg og flyr. Et eksempel på en boktittel med allitterasjon er Sigurd Hoel: Fjorten dager før frostnettene. Les mer i Store norske leksikon Norges litteraturhistorie poesi norsk